
	Įtariamųjų, kaltinamųjų ir nuteistųjų registro funkcinio komponento „AVILYS” priežiūros paslaugų pirkimas (PPR-1110) 




I. BENDRA INFORMACIJA

              Informatikos ir ryšių departamente prie Lietuvos Respublikos vidaus reikalų ministerijos (toliau – Klientas, Perkančioji organizacija) įdiegta Dokumentų valdymo sistema „Avilys“ (toliau – DVS), kaip Įtariamųjų, kaltinamųjų ir nuteistųjų registro (toliau –  Registras) funkcinis komponentas (versija 3.5.72), kuri leidžia valdyti dokumentus – registruoti Registre gautus, siunčiamus ar Perkančiosios organizacijos rengiamus vidaus, rengti naujus – derinti, vizuoti, pasirašyti, skirti ir kontroliuoti užduotis, atlikti kitus su dokumentų valdymu susijusius veiksmus (paieškos, ataskaitos, pavadavimai), saugoti Registrui pateiktus dokumentus, įskaitant dokumentus, pasirašytus elektroniniu parašu. Sistemoje tvarkomi tiek Registro popierinių dokumentų skaitmenines kopijos, tiek kvalifikuotu elektroniniu parašu pasirašyti ADOC v1.0 specifikacijos oficialieji elektroniniai dokumentai, suteikta galimybė rengti jų nuorašus. 
             Naudojamas DVS „Avilys“ funkcionalumas:
· Dokumentų modulis – darbui su registruotais dokumentais, įskaitant darbą su elektroniniais dokumentais;
· Dokumentų projektų modulis – darbui su dokumentų projektais iki dokumento registravimo, įskaitant darbą su elektroninių dokumentų projektais;
· Užduočių modulis – darbui su užduotimis (pavedimais) ir jų kontrolei;
· Informacijos paieškos ir peržiūros modulis – informacijos paieškai ir peržiūrai;
· Ataskaitų modulis – ataskaitoms formuoti;
· Administravimo modulis – DVS „Avilys“ administravimui;
· Archyvų modulis – dokumentams, įskaitant dokumentų pasirašytų elektroniniu parašu saugojimui;
· DVS „Avilys“ API (programinė sąsaja);
· Pavadavimų modulis. 
· DVS „Avilys“ integruotas į bendrą Registro infrastruktūrą ir per integracines sąsajas susietas su šiais Registro funkciniais komponentais: ECRIS, TPZ, Registro, duomenų peržiūros naršyklė VRIP, ADMIN III.

             Paslaugų teikėjas turi būti šiuo metu Kliento naudojamo Registro funkcinio komponento „Avilys“ (dokumentų valdymo posistemės) perkamos programinės įrangos, skirtos registruoti, saugoti procesinius dokumentus, gautus iš kitų informacinių sistemų autorinių teisių ir išeities teksto turėtojas arba būti įgaliotas tokių teisių turėtojo atstovas arba turi būti sudaręs atitinkamą sutartį su kitu ūkio subjektu, turinčiu atitinkamas autorines teises Registro funkcinio komponentui „Avilys“, kad turėtų teisę diegti, modifikuoti Registro funkcinį komponentą „Avilys”.


I. PASLAUGŲ APIMTIS

              DVS „Avilys“ priežiūros paslaugos organizuojamos tokia tvarka:
· Bazinės priežiūros paslaugos (36 mėn.). 
· Užsakomosios priežiūros paslaugos pagal valandinį įkainį (maksimalus kiekis ~143 val.) (36 mėn. laikotarpyje).

II. BAZINĖS PRIEŽIŪROS PASLAUGOS
             Bazinės priežiūros paslaugos turi būti teikiamos nuolat, siekiant užtikrinti stabilų DVS „Avilys“ veikimą. Paslaugos turi apimti:
· DVS „Avilys“ įgaliotų naudotojų (pvz. administratorių) konsultavimą, siekiant užtikrinti nepertraukiamą DVS „Avilys“ veikimą. Konsultacijos turi būti teikiamos telefonu, el. paštu ar darbo vietoje;
· Pagalbą DVS „Avilys“ administratoriui, sprendžiant iškilusias problemines situacijas. Konsultacijos turi būti teikiamos telefonu, el. paštu, darbo vietoje ir per elektroninę Paslaugų teikėjo kreipinių valdymo sistemą internetu;
· Naujų DVS „Avilys“ versijų įsigytos DVS Avilys licencijos apimtyje (I skyrius), DVS „Avilys“ pataisymų pagal elektroninių dokumentų specifikacijos ADOC v 1.0 pakeitimus pateikimą, diegimą, konfigūravimą;
· DVS „Avilys“ programinio kodo pataisymų pateikimą, diegimą;
· DVS „Avilys“ testavimo aplinkos priežiūrą;
· Ryšio su naudotojų darbo vietomis (interneto naršyklėmis ir/ar aplikacijomis) šifravimo naudojant SSL (angl. Secure Socket Layer) užtikrinimą – sertifikatą pateiks Perkančioji organizacija.
· Reikiamų programavimo ir (arba) konfigūravimo darbų atlikimą (suderintais terminais ir apimtimi), atsižvelgiant į atliktą atsparumo įsilaužimams testavimo rezultatų ataskaitą ir DVS „Avilys“ pagal priskirtiną kategoriją taikomus reikalavimus. Šie programavimo ir (arba) konfigūravimo darbai apima:
· Neautentifikuotos prieigos;
· Nesankcionuoto naudotojo sesijos perėmimo;
· Nesankcionuoto duomenų perėmimo ar jų įterpimo;
· Žalingo kodo įterpimo (angl. Injection, XSS (Cross-sitescripting));
· Kitų saugumo pažeidimų, kurie įvardijami OWASP TOP 10 (https://www.owasp.org) periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.
· Periodinę nuolatinę DVS „Avilio“ priežiūrą:
· DVS „Avilys“ sisteminio registratoriaus elektroninio parašo sertifikatų galiojimo atnaujinimą; 
· elektroninio parašo sertifikatų, DVS naudojamų elektroniniam parašui tikrinti, galiojimo atnaujinimą;
· ataskaitų apie DVS „Avilys“ priežiūrą, atliktus veiksmus ir įvykusius sutrikimus pateikimą (1 kartą per mėnesį);
· naujinant DVS „Avilys“ versijas, turi būti išlaikomos esamos sąsajos su kitais ĮKNR funkciniais komponentais;
· DVS „Avilys“ greitaveikos stebėseną ir užtikrinimą (90% atliekamų veiksmų trunka ne ilgiau kaip 3 sekundės), pateikiant įrankį DVS „Avilys“ našumo stebėjimui;
· DVS „Avilys“ klaidų taisymą;
· Techninių resursų (procesoriaus, atminties disko, tinklo pralaidumo) poreikio analizė.  
· Turi būti vykdomas aplikacijose naudotojų atliekamų veiksmų auditavimas atliekant auditavimo įrašo išsaugojimą duomenų bazėje.
· Integracinėmis sąsajomis siunčiamų / gaunamų duomenų faktų auditavimą.

III. UŽSAKOMOSIOS PRIEŽIŪROS PASLAUGOS
             Užsakomosios priežiūros paslaugos turi būti teikiamos taikant sutartyje nurodytą paslaugų valandinį įkainį, pagal Perkančiosios organizacijos užsakymus, užpildant nustatytos formos paraišką.               Paslaugos gali apimti:
· DVS „Avilys“ funkcionalumo pagal pasikeitusius teisės aktus, įskaitant naujas elektroninių dokumentų specifikacijas (ADOC v2.0 ar aukštesnė, PDF-LT), specifikavimą, projektavimą, programavimą, testavimą, įdiegimą ir dokumentavimą;
· Poreikių DVS „Avilys“ plėtros funkcionalumo reikalavimų ir apimčių vertinimą bei derinimą;
· DVS „Avilys“ migravimo darbus pereinant prie aukštesnės duomenų bazių valdymo sistemos, operacinės sistemos, taikomųjų programų serverio programinės įrangos versijos;
· DVS „Avilys“ naudotojų apmokymą Perkančiosios organizacijos patalpose Vilniuje su Perkančiąja organizacija suderintais terminais;
· DVS „Avilys“ perkėlimą į kitą techninę ar sisteminę įrangą;
· DVS „Avilys“ sąsajų su kitais ĮKNR funkciniais komponentais tobulinimą; 
· Kitas neišvardintas paslaugas pagal Perkančiosios organizacijos poreikį ir Registro specifiką.
       Kiekvienu atveju prieš pradėdamas įgyvendinti Perkančiosios organizacijos užsakytas paslaugas, Paslaugų teikėjas turės pateikti (detalizuoti) ir su Perkančiąją organizaciją suderinti planuojamų atlikti paslaugų aprašymą tokia tvarka: 
       Perkančioji organizacija el. paštu pateikia Paslaugų teikėjui Užsakymą, kuriame nurodo detalizuotą informaciją apie pageidavimą sukurti DVS „Avilys” funkcionalumo tobulinimą, DVS „Avilys” programinės įrangos atnaujinimą ar kitas paslaugas; 
       Paslaugų teikėjas, gavęs Užsakymą iš Perkančiosios organizacijos ne vėliau kaip per 5 darbo dienas įvertina reikalingų paslaugų apimtį, techninius, funkcinius, saugumo ir kokybės reikalavimus ir Perkančiajai organizacijai el. paštu pateikia Užsakymo įgyvendinimo aprašymą (detalizuoja paslaugų įgyvendinimui reikalingus pakeitimus Avilio pakeitimo), nurodo paslaugų suteikimo trukmės įvertinimą valandomis, užsakymo kainą ir realizuotų pakeitimų pateikimo Perkančiajai organizacijai  datą; 
        Perkančioji organizacija, gavusi paslaugų Užsakymo įgyvendinimo aprašymą ir įvertinimą, sprendžia dėl Užsakymo įgyvendinimo. Jei Užsakymo įgyvendinimo aprašymas išsamus ir nurodytos sąnaudos tinkamos, patvirtina Užsakymą, informuodama Paslaugų teikėją el. paštu. Jei įvertinimo aprašymas yra netikslus, neaiškus ar Perkančioji organizacija  nesutinka su Paslaugų teikėjo pateiktu paslaugų Užsakymo įgyvendinimo aprašyme pateiktų pakeitimų aprašymu ir/ar jų laiko sąnaudų įvertinimu, Perkančioji organizacija el. paštu gali paprašyti Paslaugų teikėją detalizuoti Užsakymo įgyvendinimo aprašyme minimas paslaugas bei jų laiko sąnaudų įvertinimą. Tokiu atveju Paslaugų teikėjas privalo pakartotinai atlikti Užsakymo įgyvendinimo aprašyme numatytų paslaugų bei jų įgyvendinimo laiko sąnaudų įvertinimą ir ne vėliau kaip per 3 (tris) darbo dienas pateikti el. paštu patikslintą Užsakymo įgyvendinimo aprašymą Perkančiajai organizacijai;
        Jeigu užsakytų paslaugų realizavimo metu Perkančioji organizacija pageidauja tikslinti Užsakyme nurodytus paslaugų suteikimo reikalavimus, Paslaugų teikėjas ne vėliau kaip per 3 (tris) darbo dienas nuo Perkančiosios organizacijos pageidavimo tikslinti Užsakymo paslaugų suteikimo reikalavimus pateikimo Paslaugų teikėjui, turi patikslinti Užsakymo įgyvendinimo aprašymą, esant poreikiui laiko sąnaudų įvertinimą ir el. paštu pateikti Perkančiajai organizacijai  derinimui. Perkančiajai organizacijai patvirtinus patikslintą Užsakymo įgyvendinimo aprašymą bei jo įvykdymo terminą, patikslintas Užsakymas vykdomas jame nustatytais (patikslintais) terminais.
         Paslaugų teikėjas įvykdęs Užsakymą / patikslintą Užsakymą pateikia Perkančiajai organizacijai atnaujintą esamą DVS „Avilio” dokumentaciją, susijusią su Užsakymo / patikslinto Užsakymo metu atliktais pakeitimais.

IV. BAZINIŲ PRIEŽIŪROS PASLAUGŲ TEIKIMO TVARKA

[bookmark: _top]       Paslaugų teikėjas turės turėti pagalbos tarnybą, kuria Perkančioji organizacija galės pasinaudoti vykdant sutartį ir kuri suteiks galimybes Perkančiosios organizacijos darbuotojams sutarties vykdymo laikotarpiu užregistravus sutrikimus / incidentus ITT pagalbos tarnyboje ir suteikus jam ID numerį perduoti elektroniniu paštu.
       Pagalbos tarnyba turi informuoti apie užregistruotų sutrikimų / incidentų būklę, planuojamą sutrikimų / incidentų išsprendimo datą ir laiką, o taip pat apie sutrikimo / incidento išsprendimo faktus, nurodant tą patį ID numerį elektroniniu paštu ittpagalba@vrm.lt antraštėje (angl. subject). 
       Vienu kreipiniu registruojamas vienas veikimo sutrikimas, konsultacijos prašymas, užsakomoji paslauga. Esant keliems kreipiniams tą pačia tema, jie gali būti sujungiami.
       Perkančiosios organizacijos įgaliotas atstovas, registruodamas bet kokio tipo defektą, turi aprašyti jį ir pateikti kaip įmanoma daugiau informacijos klaidos atkartojimui (pvz. pateikti iki klaidos atliktus veiksmus, įvestus duomenis, sistemos langų ekranvaizdžius).
      Konsultacijos turi būti teikiamos telefonu, el. paštu, internetu ar darbo vietoje.
      Perkančiosios organizacijos įgalioti asmenys konsultuojami, paslaugos nuotoliniu būdu ar Perkančiosios organizacijos darbo vietoje teikiamos Paslaugų teikėjo darbo laiku. 
      DVS „Avilys“ veikimo sutrikimų prioritetai ir reakcijos laikai –  laikas, per kurį Paslaugų teikėjas įsipareigoja sureaguoti į registruotą DVS „Avilys“ veikimo sutrikimą ir informuoti Perkančiosios organizacijos atstovą (-us) apie numatomus veiksmus trikdžiui pašalinti:
· I prioritetas: kritiniai: DVS „Avilys“ nustojo funkcionuoti ir klientas negali tęsti darbo. Reakcijos laikas – ne ilgiau kaip 1 (vienos) darbo valandos. Sutrikimo šalinimo laikas ne ilgiau kaip 5 (penkios) darbo valandos.
· II prioritetas: svarbūs: DVS „Avilys“ funkcionavimo sutrikimai, dėl kurių neįmanomas sklandus DVS „Avilys“ darbas, naudotojai turi galimybę dirbti, tačiau ne visu pajėgumu. Reakcijos laikas – ne ilgiau kaip 2 (dvi) darbo valandos. Sutrikimo šalinimo laikas ne ilgiau kaip 6 (šešios) darbo valandos.
· III prioritetas: kiti: Veiklos procesai ir DVS „Avilys“ funkcionavimas paveiktas nežymiai, sutrikimas nekelia grėsmės duomenims ir DVS „Avilys“ funkcionavimui, problemos sprendimas yra būtinas. Reakcijos laikas – ne ilgiau kaip 8 (aštuonios) darbo valandos. Sutrikimo šalinimo laikas derinamas su Perkančiąja organizacija.
      DVS „Avilys“ programinio kodo pataisymai ir naujos versijos turi būti diegiamos tik iš anksto su Perkančiosios organizacijos atstovais suderintu laiku ir tik esant Perkančiosios organizacijos atstovų patvirtinimui.
      Bet kokie DVS Avilio programinės įrangos diegimai į testinę ir gamybinę aplinką bus vykdomi Paslaugų teikėjo atsakingų darbuotojų kartu su Perkančiosios organizacijos atsakingais darbuotojais.
      Paslaugų teikėjas privalės išeities tekstus perkelti į Perkančiosios organizacijos pateiktą programų išeities tekstų versijų kontrolės sistemos aplinką. 
      DVS „Avilys“ programinio kodo pataisymai ir naujos versijos turi būti diegiamos DVS Avilys testavimo aplinkoje, kur Perkančiosios organizacijos atstovas (-ai) patikrina atnaujintos DVS Avilys veikimą. Esant neatitikimams, jie turi būti registruojami Paslaugų teikėjo problemų ir trikdžių registravimo sistemoje.
      Paslaugų teikėjas turi užtikrinti, kad atnaujinus DVS „Avilio“ versiją, išliktų ir anksčiau įsigytas DVS „Avilys“ funkcionalumas, jei tai neprieštarauja naujiems atnaujintos versijos funkcionalumams ir keitimas yra suderintas su Perkančiosios organizacijos atstovais.
      Paslaugų teikėjas turi dokumentuoti DVS „Avilys“ pokyčius bei Perkančiajai organizacijai perduoti atnaujintą dokumentaciją.

V. GARANTIJA

Paslaugų teikėjas turi suteikti 12 (dvylika) mėnesių trukmės garantiją naujai sukurtai arba atnaujintai programinei įrangai nuo šios programinės įrangos perdavimo – priėmimo akto pasirašymo dienos.
            Garantinė priežiūra apima:
Sutrikimų ir trikdžių registravimą (sutrikimai ir trikdžiai registruojami IV skyriuje nustatyta tvarka);
Sutrikimų ar trikdžių šalinimą (sutrikimai ir trikdžiai šalinami IV skyriuje nustatyta tvarka);
Dokumentacijos tikslinimą pagal atliktus taisymus;
Konsultacijų teikimą garantiniais klausimais (konsultacijos teikiamos IV skyriuje nustatyta tvarka).  


VI. REIKALAVIMAI, SUSIJĘ SU NACIONALINIU SAUGUMU

Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies ir 9 dalies reikalavimai susiję su nacionaliniu saugumu:
1) pirkimo objektui taikomi Lietuvos Respublikos viešųjų pirkimų įstatymo 37 str. 8 dalies reikalavimai susiję su nacionaliniu saugumu. Tiekėjo siūlomos paslaugos turi nekelti grėsmės nacionaliniam saugumui, kaip nurodyta VPĮ 37 straipsnio 8 dalyje. Perkančioji organizacija reikalauja, kad tiekėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad tiekėjo siūlomos paslaugos kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir tiekėjo pasiūlymas atmetamas. Į kompetentingas institucijas dėl atitikties įvertinimo keliamam reikalavimui bus kreipiamasi dėl ekonomiškai naudingiausią pasiūlymą pateikusio tiekėjo ir tik įvertinus ekonomiškai naudingiausią pasiūlymą (iki pasiūlymų eilės nustatymo) pateikusio tiekėjo pašalinimo pagrindų nebuvimą, atitikimą Specialiosiose sąlygose nustatytiems kvalifikacijos reikalavimams bei Lietuvos Respublikos viešųjų pirkimų įstatymo 37 straipsnio 9 dalies reikalavimams, susijusiems su nacionaliniu saugumu.
2) pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu*. Tiekėjas privalo įrodyti, kad siūlomos paslaugos nekelia grėsmės nacionaliniam saugumui – paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.
Perkančioji organizacija pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus**: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.
Pastabos:
*jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.
**dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

VII. KITI REIKALAVIMAI, SUSIJĘ SU KIBERNETINIU SAUGUMU
1. Tiekėjas privalo atlikti šiuos veiksmus ir pranešti apie kibernetinį incidentą, įvykusį jo tinklų ir informacinių sistemų infrastruktūroje, perkančiajai organizacijai šiais terminais ir nurodyti tokią informaciją:
1.1. nedelsiant, bet ne vėliau kaip per 24 valandas nuo sužinojimo apie didelį kibernetinį incidentą momento – pateikti ankstyvąjį perspėjimą, kuriame pagal galimybes nurodoma, ar didelį kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti tarpvalstybinį poveikį;
1.2. nedelsiant, bet ne vėliau kaip per 72 valandas nuo sužinojimo apie kitą kibernetinį incidentą momento – pateikti ankstyvąjį perspėjimą apie kitą kibernetinį incidentą, kuriame pagal galimybes nurodoma ar kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti poveikį perkančiosios organizacijos tinklams ir informacinėms sistemoms; 
1.3. ne vėliau kaip per vieną mėnesį nuo 1.1 ar 1.2 papunktyje nurodyto pranešimo apie kibernetinį incidentą pateikimo dienos – pateikti galutinę ataskaitą, kurioje pateikiama informacija, nurodyta ši informacija pagal Kibernetinio saugumo įstatymo 18 straipsnio 4 dalies 4 punktą.
2. Perkančioji organizacija arba jos įgalioti paslaugų teikėjai turi teisę atlikti tiekėjo atitikties Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, (toliau – Aprašas), reikalavimams auditą (įskaitant neplaninį), o ir tiekėjas turi pareigą sudaryti sąlygas tokiam auditui atlikti sutarties vykdymo laikotarpiu ar įvykus dideliam incidentui. 
3. Tiekėjas visą sutarties vykdymo laikotarpį privalo ne rečiau kaip kartą per metus, įvykus esminiams kibernetinio saugumo subjekto organizaciniams ar kitiems reikšmingiems pokyčiams, taip pat įvykus dideliam kibernetiniam incidentui atlikti savo valdomų tinklų ir informacinių sistemų rizikos vertinimą. Taip pat, reguliariai, ne rečiau kaip kartą per metus, įvertinti savo atitiktį Kibernetinio saugumo įstatymui, Aprašo ir tiekėjo patvirtintiems kibernetinio saugumo politikos dokumentuose nustatytiems reikalavimams. Tiekėjas įsipareigoja perkančiajai organizacijai pareikalavus pateikti visą reikalingą informaciją, dokumentus, reikalingus įsitikinti, kad tiekėjas atlieka rizikos ir atitikties vertinimus. 
4. Tiekėjas įsipareigoja užtikrinti jo tinklų ir informacinės sistemų spragų, keliančių riziką perkančiosios organizacijos tinklams ir informacinėms sistemoms, valdymą.
5. Tiekėjas įsipareigoja užtikrinti, kad jo patalpos, įranga, tinklai ir informacinių sistemų priežiūra, informacijos perdavimas tinklais atitinka Aprašo reikalavimus.
6. Tiekėjui fizinė prieiga prie perkančiosios organizacijos tinklų, kitos techninės infrastruktūros ir informacinių sistemų nėra suteikiama. Tiekėjui suteikiama loginė prieiga per perkančiosios organizacijos saugų VPN sprendimą prie kūrimo ar testavimo aplinkų. Atskiru perkančiosios organizacijos sprendimu (pvz. sprendžiant kritinius incidentus),  laikina loginė prieiga gali būti  suteikta prie darbinių aplinkų. Loginė prieiga suteikiama prie perkančiosios organizacijos kontroliuojamo nuotolinio darbalaukio serverio, kuriame visi tiekėjo veiksmai yra fiksuojami.

